stališčem Sveta o sprejetju Direktive Evropskega parlamenta in Sveta o ukrepih za visoko skupno raven varnosti omrežij in informacijskih sistemov v Uniji

2013/0027 (COD)

SPOROČILO KOMISIJE

EVROPSKEMU PARLAMENTU



v skladu s členom 294(6) Pogodbe o delovanju Evropske unije



v zvezi s

stališčem Sveta o sprejetju Direktive Evropskega parlamenta in Sveta o ukrepih za visoko skupno raven varnosti omrežij in informacijskih sistemov v Uniji

(Besedilo velja za EGP)

1.Ozadje

Datum predložitve predloga Evropskemu parlamentu in Svetu (COM(2013) 48 – 2013/0027/COD):

7. 2. 2013 Datum mnenja Evropskega ekonomsko-socialnega odbora:

22. 5. 2013 Datum stališča Evropskega parlamenta, prva obravnava: 13. 3. 2014 Datum sprejetja stališča Sveta: 17. 5. 2016

2.Cilj predloga Komisije

Prvič, predlog od vseh držav članic zahteva, da zagotovijo vzpostavitev minimalne ravni nacionalnih zmogljivosti, in sicer s/z:

ustanovitvijo organov, pristojnih za varnost omrežij in informacij;

ustanovitvijo skupin za odzivanje na incidente na področju računalniške varnosti (skupine CSIRT);

sprejetjem nacionalnih strategij za varnost omrežij in informacij in nacionalnih načrtov za sodelovanje na področju varnosti omrežij in informacij.

Drugič, pristojni nacionalni organi bi morali sodelovati v mreži, ki omogoča varno in učinkovito usklajevanje, kar med drugim vključuje usklajeno izmenjavo informacij ter odkrivanje incidentov in odzivanje nanje na ravni EU. Prek te mreže bi si države članice morale izmenjevati informacije ter sodelovati pri obvladovanju groženj in incidentov v zvezi z varnostjo omrežij in informacij na podlagi evropskega načrta za sodelovanje na tem področju. Da bi se zagotovilo ustrezno in pravočasno sodelovanje vseh zadevnih organov, predlog tudi zahteva, da morajo biti organi kazenskega pregona obveščeni o incidentih kriminalne narave ter da Europol sodeluje v mehanizmih usklajevanja na ravni EU.

Tretjič, na podlagi modela okvirne direktive o elektronskih komunikacijah naj bi predlog zagotovil, da se razvije kultura obvladovanja tveganja ter izmenjujejo informacije med zasebnim in javnim sektorjem. Podjetja v nekaterih ključnih sektorjih in javne uprave bodo morali oceniti tveganja, s katerimi se soočajo, ter sprejeti ustrezne in sorazmerne ukrepe za zagotovitev varnosti omrežij in informacij. Pristojnim organom bodo morali poročati o vseh incidentih, ki resno ogrožajo njihova omrežja in informacijske sisteme ter znatno vplivajo na neprekinjenost kritičnih storitev in dobavo blaga.

3.Pripombe k stališču Sveta

Na splošno stališče Sveta podpira temeljne cilje predloga Komisije, in sicer zagotoviti visoko skupno raven varnosti omrežij in informacijskih sistemov. Vendar pa Svet uvaja številne spremembe glede načina doseganja tega cilja.

Nacionalne zmogljivosti na področju kibernetske varnosti

Glede na stališče Sveta bodo morale države članice sprejeti nacionalno strategijo za varnost omrežij in informacij, v kateri bodo določeni strateški cilji ter ustrezni ukrepi politike in regulativni ukrepi za kibernetsko varnost. Države članice bodo prav tako morale imenovati pristojni nacionalni organ za izvajanje in izvrševanje direktive ter skupine za odzivanje na incidente na področju računalniške varnosti (skupine CSIRT), ki bodo odgovorne za obvladovanje incidentov in tveganj.

Čeprav stališče Sveta od držav članic ne zahteva, da sprejmejo nacionalne načrte za sodelovanje na področju varnosti omrežij in informacij, kot je predvideno v prvotnem predlogu, se stališče lahko podpre, saj so nekateri vidiki načrta za sodelovanje ohranjeni v določbi o strategiji za varnost omrežij in informacij.

Sodelovanje med državami članicami